भस्म सम्पूर्ण मंगलों को देनेवाला सर्वोत्तम साधन है, उसके दो भेद बताये गये है । एक को ‘महाभस्म’ और दूसरे को ‘स्वल्पभस्म’ । महाभस्म के भी अनेक भेद हैं । वह तीन प्रकार का कहा गया है– स्रोत, स्मार्त और लौकिक । स्वल्पभस्म के भी बहुत से भेदों का वर्णन किया गया है । स्रोत और स्मृति भस्म के केवल द्विजों के ही उपयोग में आने के योग्य कहा गया है । तीसरा जो लौकिक भस्म है, वह अन्य लोगों के भी उपयोग में आ सकता है ।